Vega Asensio

Vega Asensio Herrero (Durango, Bizkaia, 1978ko abenduaren 26a) zientzialaria da, biologian doktorea, ikertzailea, ilustraile zientifikoa eta irakaslea.

Biografia

Formakuntza 
Biologia-zientzietan lizentziatu zen Euskal Herriko Unibertsitatean (UPV/EHU), baina Arte Ederrak egiteko gogoz geratu zen. Ondoren, ikerketaren munduan harrapatuta, Salamancako Unibertsitatean egin zuen masterra, eta UPV/EHUn itzulita doktoretza egin zuen biologian.

Ikertzaile gisa egin dituen ikerketa eta lanetan Europako hainbat unibertsitatetara joan da: Austriako Leopold Franz de Inssbruck Unibertsitatera, Irlandako Galwayko Unibertsitatera, Norvegiako Throndheimgo Unibertsitatera eta Galesko Cardiffeko Unibertsitatera. Beti edozein aukera aprobetxatuz ikaskideen lanak ilustratzeko.

Tesia amaitzean, Zientziaren eta Artearen arteko nahasketa horri, Ilustrazio Zientifikoari, aukera bat ematea erabaki zuen.

Ilustratzaile gisa duen prestakuntzari dagokionez, urte luzez Jaime Vicario (Durango) margolariaren ikaslea izateaz gain, Carles Puche ilustratzaile zientifikoarekin eta María Viñasekin ikasi du. Gainera, diseinu grafikoko ikastaroak egin ditu, eta 3D ilustrazioan trebatu da

Ibilbide profesionala 
Vega Biologian doktorea, zientzia-ilustratzailea eta zientzian espezializatutako diseinatzaile grafikoak bere bi grinak diran zientzia eta marrazkia elkartu eta  laguntza ematen die zientzia–medikuntza–teknologiako profesionalei, ilustrazioaren bidez zientziaren komunikazioa–dibulgazioa hobetzen.

Ibilbide profesional garrantzitsua egin du. Lurzoruaren kutsaduran espezializatu zen eta EHUko irakaslea izan zen, besteak beste. Lehen semea izan ondoren utzi egin zuen, konturatu baitzen “ezin zuela unibertsitatearen erritmo zorora itzuli”, lan-programa bizia baitzen soldata kaskarraren truke.

2017an Asensio Ilustrazio Zientifikoko Masterra sustatzen hasi zen EHUn, Estatuan eskaintzen den bakarretarikoa, bost urteko ibilbidea duena, lehenbizi unibertsitate-espezialitate gisa.

Laboratorium Museoak antolatutako Artea eta Zientzia uztartuz ilustrazio zientifikoko tailerrak eman ditu Bergaran.
Zientzia kalean erakusketa antolatu zuen Garain, Edu Ogando Arregi fisikariarekin batera, 2022an.Zientzia bere lekuan ipintzea lortzen badugu, gizarteak konfiantza handiagoagaz egingo die aurre erronkei

Kooperazioa 
2011an Vega Asensiok eta Idurre Ormaetxeak Madreselva GKEarekin, Mozambikeko Maria Lagungarriaren Alabekin eta Abadiñoko Udalarekin lankidetzan,  Arte por un mundo justo ekimena jarri zuen martxan artistek emandako piezak salduz, emakumeentzat eskola tailer bat abian jartzeko  dirua biltzeko helburuarekin.

Erreferentziak

Kanpo estekak 

Durangarrak
Zientzialariak
Emakume zientzialariak
Euskal Herriko Unibertsitateko irakasleak
Euskal Herriko biologoak
Emakume biologoak
Euskal Herriko ilustratzaileak
Emakume ilustratzaileak
Emakume ikertzaileak